

**ȘCOALA : GIMNAZIALĂ ,,RADU VODĂ” FETEȘTI**

**PROFESOR ÎNVĂȚĂMÂNT PRIMAR: ANGHEL MIHAELA**

**DATA:**

**CLASA: a II-a A**

**ARIA CURRICULARĂ: CONSILIERE ȘI ORIENTARE, COMUNICARE ÎN LIMBA ROMÂNĂ, MATEMATICĂ ȘI EXPLORAREA MEDIULUI, ARTE VIZUALE ȘI ABILITĂȚI PRACTICE, MUZICĂ ȘI MIȘCARE**

**DISCIPLINE INTEGRATE : C.L.R., M.E.M., AV/AP, DP**

**UNITATEA DE INVĂȚARE: ,,Bun venit, primăvară!”**

**TEMA ZILEI: ,,Vestitorii primăverii”**

**SUBIECTUL: AV/AP – Colaj - ,, Cuibul cu păsărele”**

**CLR – Vocale și consoane. Text suport - ,,Cuibul de păsărele” după Cezar Petrescu.**

**MEM – Împărțirea la 5. Ordinea efectuării operațiilor.**

**TIPUL LECȚIEI: AV/AP -** formare de priceperi şi deprinderi

**CLR –** fixare şi sistematizare a cunoștințelor

**MEM –** fixare şi sistematizare a cunoștințelor

**FORMA DE REALIZARE : Activitate integrată**

**RESURSE TEMPORALE : 3 ore ( o oră de curs– 45 minute**)

**COMPETENȚE SPECIFICE:**



* **Matematică și explorarea mediului**

1.4. Efectuarea de adunări şi scăderi, mental şi în scris, în concentrul 0-1000, recurgând la numărare şi/sau grupare ori de câte ori este necesar.

1.5. Efectuarea de înmulţiri şi împărţiri în concentrul 0-1000 prin adunări/scăderi repetate.

1.6. Utilizarea unor denumiri și simboluri matematice în rezolvarea sau compunerea de probleme.

* **Comunicare în limba română**
  1. Identificarea semnificației unui mesaj oral din texte accesibile variate.

1.3. Identificarea sunetelor și silabelor în cuvinte și a cuvintelor în enunțuri rostite cu claritate.

3.1. Citirea unor mesaje scrise, întâlnite în mediul cunoscut.

* **Arte vizuale și abilități practice**

2.2. Realizarea de produse utile și/sau estetice combinând materiale ușor de prelucrat şi tehnici accesibile;

2.3. Participarea la activități integrate adaptate nivelului de vârstă, în care se asociază elemente de exprimare vizuală, muzicală, verbală, kinestezică.

* **Dezvoltare personală**

1.1. Stabilirea unor asemănări și deosebiri între sine și ceilalți, după criterii simple.

2.1. Exprimarea emoțiilor de bază în situații variate.

2.2. Utilizarea unor elemente de ascultare activă.

**OBIECTIVE OPERAȚIONALE:**

* **Arte vizuale și abilități practice**

**O1** - să coloreze corespunzător șablonul;

**O2 -** să decupeze corect șabloanele;

**O3 -** să aplice materiale prin lipire în vederea realizării produsului finit;

**O4** - să evalueze propria lucrare şi pe cele ale colegilor, în funcţie de criteriile de evaluare propuse.

* **Comunicare în limba română**

**O1** - să citească corect și conștient textul dat;

**O2** - să demonstreze înţelegerea textului, răspunzând la întrebările adresate;

**O3** - să stabilească poziția și ordinea cuvintelor din propoziție astfel încât să obțină o idee pentru fiecare fragment;

**O4** - să deosebească oral şi în scris consoanele de vocale;

**O5 –** să identifice vocalele și consoanele prin formarea cuvintelor cunoscute.

* **Matematică și explorarea mediului**

**O1** - să efectueze exerciţii rapide de calcul mintal;

**O2** – să opereze cu numere naturale, urmărind respectarea ordinii efectuării operațiilor;

**O3 –** să compare rezultatele obținute ;

**O4 –** să rezolve probleme-joc;

**O5 –** să utilizeze corect noțiunile matematice – sumă, factor, produs, deîmpărțit, împărțitor, cât etc.

**STRATEGIA DIDACTICĂ:**

* **Metode și procedee:** conversația, explicația, observația, exercițiul, demonstrația, instructajul, citirea în lanț, metode oral vizuale, turul galeriei, jocul didactic–“Jocul vocalelor și consoanelor”, ,,Pune-mă la locul meu”, „ Mima”, „Găseşte cuvântul”.
* **Resurse materiale:** fişe de lucru, flori din hârtie colorată, culori, carioci, foarfecă, lipici, fire textile, farfurie de carton și alte semne de primăvară, caiete, caiete auxiliare, planșă – problemă-joc, balon, ecusoane – simboluri ale primăverii, planșă-model, planșă - Știrea zilei, planșă – Rezumatul zilei, PPT, laptop, videoproiector.
* **Resurse umane:** 17 elevi
* **Forme de organizare:** frontal, individual, pe grupe.
* **Forme de evaluare:** observare sistematică, aprecieri verbale colective și individuale, autoevaluare.

**BIBLIOGRAFIE:**

1. Suport de curs **“Organizarea interdisciplinară a ofertelor de învăţare pentru formarea competenţelor cheie la şcolarii mici 2013**”.
2. Tăut Anca Veronica, Lăpușan Elena, Achim Adina, Todea Ancuța, (2014), **„Matematică și explorarea mediului – caiet de aplicații”**, Editura Sinapsis, Cluj-Napoca
3. Tăut Anca Veronica, Lăpușan Elena, Achim Adina, Todea Ancuța, (2014), **„Comunicare în limba română – caiet de aplicații”**, Editura Sinapsis, Cluj-Napoca
4. www.didactic.ro

**ARTE VIZUALE ȘI ABILITĂȚI PTACTICE**

|  |  |  |  |  |  |  |
| --- | --- | --- | --- | --- | --- | --- |
| **MOMENTELE LECŢIEI** | **OB.**  **OP.** |  | **STRATEGII DIDACTICE** | | | **EVALUARE** |
| **UNITĂȚI DE CONȚINUT** | **METODE** | **MIJLOACE** | **FORME DE ACTIV.** |
| **1. MOMENT ORGANIZATORIC**  **1 min.** |  | Se pregătesc materialele necesare pentru buna desfăşurare a lecţiei: lucrarea model, materialele necesare elevilor. | Conversația | Lipici,  foarfecă,  farfurie carton,  șabloane, creioane colorate | Frontal |  |
| **2. CAPTAREA ATENŢIEI**  **7 min.** |  | Se prezintă **- ,,Știrea zilei”**  pe flipchart având următorul text (problemă-joc):  *“Astăzi, data de 22 martie, dublul numărului ………, ați observat că avem 2 x 2 = …… musafiri și sperăm că 8:2 =…… vor fi încântați de activitatea noastră.”*  În continuare, rog elevii să închidă ochii și să miroasă un buchet cu flori de primăvară (ghiocei, zambile).   * Ce ați simțit? De ce? * V-a plăcut ce ați simțit? De ce? * Cum vă simțiți primăvara? * În ce lună suntem? * Ce text am citit la disciplina Comunicare în limba română? | Observaţia  Conversaţia | Planșă  „Știrea zilei”  Buchet de flori | Frontal | Observare sistematică |
| **3. ANUNŢAREA TEMEI ŞI A OBIECTIVELOR LECŢIEI**  **2 min.** |  | Astăzi, cu ajutorul materialelor pe care vi le-am pregătit, vom realiza cuibul păsărelelor, deoarece păsările călătoare și-au găsit cuiburile ocupate de păsări care rămân la noi în țară pe timpul iernii.  Se vor enunţa clar şi pe înţelesul elevilor obiectivele operaţionale. | Conversația |  | Frontal |  |
| **4. DIRIJAREA ÎNVĂŢĂRII**  **20 min**.  *Intuirea materialului și prezentarea lucrării model*  *Norme de protecția muncii*  *Demonstrarea modului de lucru*  *Execuția lucrării*  *Asamblarea produsul final* | **O1**  **O2**  **O3**  **O1**  **O2**  **O3**  **O4** | Voi solicita elevilor să observe materialele cu care vom lucra.   1. PREZENTAREA LUCRĂRII MODEL   Voi prezenta elevilor lucrarea model, solicitându-le să observe din ce materiale este realizată şi cum este asamblată.  Se reamintesc elevilor câteva reguli pe care trebuie să le respecte pentru ca ora să se desfășoare fără incidente:  - vom fi foarte atenţi la folosirea foarfecelor!  - se lucrează îngrijit, fără a împrăștia resturile și a murdări mobilierul;  - la final, fiecare face curat la masa de lucru.   1. EXPLICAREA SI DEMONSTRAREA MODULUI DE LUCRU   **Voi explica şi demonstra etapele de lucru:**  1. Vom decupa șablonul păsării.  2. Colorăm și decupăm cele 5 ouă.  3. Lipim firele de lână pentru a realiza cuibul  4. Lipim ouăle în cuib.  5. Lipim pasărea pe marginea cuibului.  C.EXECUTAREA LUCRĂRII DE CĂTRE ELEVI  Voi supraveghea munca elevilor şi voi da indicaţiile necesare, individuale sau colective. Le voi atrage atenţia elevilor să păstreze curăţenia la locul de muncă.  Se apreciază lucrările realizate, având în vedere următoarele criterii:   * utilizarea corectă a materialelor de lucru; * aspectul şi acurateţea lucrării; * respectarea regulilor de igienă.   Asigur fondul muzical-cântece de primăvară. | Conversaţia  Explicaţia  Observația  Demonstrația  Instructajul    Exerciţiul  Activitate practică | Planșă model  Farfurie de carton  Fire textile  Șabloane  Foarfece  Lipici  Farfurie de carton  Fire textile  Șabloane  Foarfece  Lipici  Laptop | Frontal  Frontal  Individual | Observare sistematică  Observare sistematică  Observare sistematică |
| **5.INTENSIFICA-REA RETENȚIEI ȘI ASIGURAREA TRANSFERU-**  **LUI**  **5 min** | **O4** | Voi organiza o mini-expoziţie a lucrărilor, acestea fiind expuse în clasă.  Elevii sunt solicitați să aleagă, prin vot, cea mai frumoasă lucrare. | Conversația  Turul galeriei | Lucrările realizate de elevi | Individual  Frontal | Observare sistematică  Aprecieri verbale  Autoevaluare |
| **6.ÎNCHEIEREA ACTIVITĂȚII**  **2 min** |  | Se calculează numărul ouălor din cuiburile păsărelelor și se împart ecusoane-recompensă – flori pe care sunt scrise vocale și consoane. Acestea vor fi folosite la disciplina Comunicare în limba română.  Se vor face aprecieri în funcție de corectitudinea realizării lucrării, de acuratețea și încadrarea în timp. | Conversația | Ecusoane | Frontal | Aprecieri verbale |

****

**COMUNICARE ÎN LIMBA ROMÂNĂ**

|  |  |  |  |  |  |  |
| --- | --- | --- | --- | --- | --- | --- |
| **MOMENTELE LECŢIEI** | **OB.**  **OP.** |  | **STRATEGII DIDACTICE** | | | **EVALUARE** |
| **UNITĂȚI DE CONȚINUT** | **METODE** | **MIJLOACE** | **FORME DE ACTIV.** |
| 1. **MOMENT ORGANIZATORIC**   **2 min.** |  | Asigur condiţiile necesare desfăşurării în bune condiţii a lecţiei solicitând elevilor să pregătească materialele necesare, să-şi corecteze poziţia în bancă şi să păstreze ordinea şi disciplina. | Conversaţia | Materiale personale ale elevilor | Frontal |  |
| **2.CAPTAREA ATENȚIEI**  **5 min** | **O1** | Prezint elevilor prezentarea PPT cu titlul “Cuibul de păsărele” după C. Petrescu. Voi solicita elevilor să fie atenți și să citească în lanț textul mai sus-menționat. | Conversația  Metode oral vizuale | PPT  Laptop  Videoproiector | Frontal | Observare sistematică |
| **3.ANUNȚAREA TEMEI ȘI A OBIECTIVELOR**  **2 min** |  | Astăzi vom utiliza textul ,,Cuibul de păsărele” după Cezar Petrescu pentru a rezolva câteva exerciții de identificare a vocalelor și consoanelor.  Se vor enunţa clar şi pe înţelesul elevilor obiectivele operaţionale. | Conversația |  | Frontal |  |
| **4.REACTUALIZREA CUNOȘTINȚE-LOR ÎNVĂȚATE ANTERIOR**  **5 min** | **O2** | Elevii trebuie să aleagă varianta corectă pentru exercițiul nr.1 din prezentare (enunțuri pe baza textului citit). | Conversația  Exercițiul | PPT  Laptop  Videoproiector | Frontal  Individual | Aprecieri verbale |
| **5.FIXAREA ȘI CONSOLIDAREA CUNOȘTINȚELOR**  **15 min** | **O3**  **O4** | Discutăm despre importanța ocrotirii vietăților și despre faptul că fiecare are un cuib, o căsuță.  Cântăm: **,,Am o căsuță mică”**  În continuare, elevii vor avea ca sarcină să ordoneze cartonașe ce conțin cuvinte pentru a forma o idee pentru fiecare fragment al textului și să încercuiască vocalele din cadrul cuvintelor. Se lucrează pe grupe.  *1.Cei doi copii au mers în luncă.*  *2. Ei observă cuibul cu cele patru ouă.*  *3. Din ouă au ieşit patru pui mici şi golaşi.*  *4.Copiii au devenit prietenii puilor.*  Propun următoarea provocare:  -În cuiburile confecționate au apărut niște păsări- intruși (cucul, vrabia, barza) care vor ,,pleca” dacă vom rezolva corect sarcinile următoare (se lucrează la tablă și în caiete):  1.Care vocală apare de 5 ori în propoziția:  *A fost odată un pitic mic și cuminte.*  2.Transcrie doar consoanele din șirul următor: v, a, m, r, i, â, p, t, u, z.  3.Alcătuiți o propoziție din 3 cuvinte în care toate încep cu vocala **a.**  4.Dacă fiecare vocală descoperită la ex 1 valorează 5 ouă mici și albastre, câte ouă am avea? | Conversația  Exercițiul  Exercițiul | Video cu cântecul  Cartoane cu cuvinte  Lipici  Fișă de lucru  Marker  Tabla  Caiete | Frontal  Pe grupe  Individual | Aprecieri verbale  Aprecieri verbale |
| **6.OBȚINEREA PERFORMANȚEI**  **7 min** | **O4** | Propun rezolvarea exerciţiilor nr. 1 și 2 /pag. 63 din caietul special (Caiet aplicații, ed. Sinapsis).  Elevii cu ritm mai lent de lucru vor lucra doar ex. nr. 1 | Exercițiul Explicația | Caiet auxiliar  . | Individual | Aprecieri verbale |
| **7.INTENSIFI-CAREA RETENȚIEI ȘI ASIGURAREA TRANSFERU-LUI**  **5 min** | **O4**  **O5** | Propun ***Jocul vocalelor și consoanelor***: Se citesc enunțuri, iar elevii vor oferi răspunsul, se vor așeza în ordine pentru a forma cuvântul, folosind ecusoanele jetoane primite la lecția de AV/AP.  Prima lună de primăvară este ……..(martie)  Pasăre care vestește primăvara …..(rândunica)  Pasăre cu picioare lungi și ciocul roșu…..(barza)  Floare de primăvară de culoare albastru, roz sau alb…..(zambila)  Se dau următoarele indicații: Elevii care au vocale în piept să stea precum piticul.  Elevii care au consoane să stea într-un picior. Etc | Joc didactic | Ecusoane cu vocale și consoane. | Frontal | Aprecieri verbale |
| **8. ÎNCHEIEREA ACTIVITĂȚII –**  **3 min** |  | Fac aprecieri privind implicarea elevilor în activitate. Explic tema pentru acasă – pag. 63, ex.4 și 5. | Conversația  Explicația | Caietul auxiliar | Frontal | Aprecieri verbale |

** MATEMATICĂ ȘI EXPLORAREA MEDIULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| **MOMENTELE LECŢIEI** | | **OB.**  **OP.** | **UNITĂȚI DE CONȚINUT** | **STRATEGII DIDACTICE** | | | **EVALUARE** |
| **METODE** | **MIJLOACE** | **FORME DE ACTIV.** |
| 1. **MOMENT ORGANIZATORIC**   **1 min.** | |  | Asigur condiţiile necesare desfăşurării în bune condiţii a lecţiei solicitând elevilor să pregătească materialele necesare, să-şi corecteze poziţia în bancă şi să păstreze ordinea şi disciplina. | Conversaţia | Materiale personale ale elevilor | Frontal |  |
| **2. CAPTAREA ATENŢIEI**  **5 min.** | | **O1**  **O2** | Propun următoarea problemă-joc:  *,, A fost odată ca niciodată un ghiocel plăpând care a pornit prin viscol către țara noastră.*  *Când avea vârsta de*  *10+10:5-7= ani a plecat din regat. A mers mult și a trecut peste 7x7-40= de mări și tot atâtea țări până a descoperit Palatul Păsărilor.*  *Pentru a fi însoțit de rândunică, a trecut prin 3x3:3= încercări. Deoarece a reușit să îndeplinească alte 9:3= probe, fluturele s-a învoit să-i țină tovărășie.*  *După o călătorie lungă și o luptă grea cu viscolul, care a durat cât jumătatea lui 6= luni, au sosit la noi în prima zi a lunii ……*  *Și astfel noi, oamenii, ne bucurăm de frumusețea primăverii.”* | Observaţia  Conversaţia | Planșă  flipchart | Frontal | Observare sistematică |
| **3.ANUNȚAREA TEMEI ȘI A OBIECTIVELOR**  **1 min** | |  | Astăzi la ora de Matematică și explorarea mediului vom repeta și vom consolida împărțirea la 5, precum și ordinea efectuării operațiilor, prin exerciții și probleme.  Se vor enunţa clar şi pe  înţelesul elevilor obiectivele operaţionale. | Conversația |  | Frontal | Observarea sistematică |
| **4.REACTUALIZAREA CUNOȘTIINȚELOR**  **4 min** | | **O1** | Verific tema cantitativ și calitativ.  Propun în continuare jocul didactic**:” Pune-mă la locul meu “**  Se prezintă o planșă cu un decor de primăvară de unde lipsesc vestitorii primăverii.  Elevii au în piept ecusoane care conțin rezultate ale operațiilor de înmulțire și împărțire aflate pe planșă. | Conversația  Exercițiul  Joc didactic | Ecusoane cu numere  Planșă didactică | Frontal  Individual | Aprecierea verbală |
| **5.FIXAREA ȘI CONSOLIDAREA CUNOȘTINȚELOR**  **10 min** | | **O2**  **O3**  **O5** | Pentru că v-ați descurcat la rezolvarea operațiilor de înmulțire și împărțire, vă propun să le combinăm cu cele de adunare și scădere pentru a exersa mai bine.  Se lucrează la tablă și în caiete următoarele sarcini:  **1.Calculează:**  9 x 9 + 12=  45 : 5 + 45 =  18 : 2 + 3 x 5=  5 x 5 + 20 :5 =  7 x 7 + 50 : 5 =  8 x 8 – 10 : 5 =  5 x 6 + 30 : 5 =  **2. Compară rezultatele:**  27:3+1 \_\_\_ 2 x 8 - 6  6x2+4x5 \_\_\_ 8 : 4 x 4  36 : 4 + 5 x 8\_\_\_\_ 45 : 5 +9  **3.La produsul numerelor 7 şi 3 adaugă câtul numerelor 32 şi 4.** | Explicația  Exercițiul  Conversația | Caiete  Tabla | Frontal  Individual | Observare sistematică |
| **6.OBȚINEREA PERFORMANȚEI**  **8 min** | **O2** | Propun rezolvarea ex. nr. 2 /pag. 94 din caietul special (ed. Sinapsis).  Ofer sprijin elevilor cu ritm mai lent de lucru.  Verificăm oral rezultatele obținute. | Explicația  Exercițiul | Caiet auxiliar | Individual | Observare sistematică |
| **7.INTENSIFICAREA RETENȚIEI ȘI ASIGURAREA TRANSFERULUI**  **8 min** | **O2**  **O4** | |  |  |  |  |  |  |  | | --- | --- | --- | --- | --- | --- | --- | | **18** | **:** | **3** | **+** | **8** | = | **A** | | **A** | **:** | **2** | **+** | **8** | = | **V** | | **V** | **+** | **32** | **:** | **4** | = | **B** | | **B** | **-** | **20** | **:** | **2** | = | **R** | | **R** | **+** | **15** | **:** | **5** | **=** | **O** |   Propun Jocul didactic - **„Descoperă cuvântul!”**   |  |  |  |  |  | | --- | --- | --- | --- | --- | | A | R | B | V | O | | 14 | 13 | 23 | 15 | 16 | | Explicația  Exercițiul  Joc didactic | Planșă  Flipchart | Frontal  Individual | Observare sistematică |
| **8. ÎNCHEIEREA**  **ACTIVITĂȚII**  **2 min** |  | Fac aprecieri asupra modului de desfășurare a lecției.  Explic tema pentru acasă – ex. 3/pag. 94  Tema copiilor isteți -Cine „vrea” poate lucra suplimentar şi ex. 4.  Pentru că am început ziua cu „Știrea zilei” vă propun să încheiem cu „Rezumatul zilei”:  **Azi, data de \_\_\_\_\_\_\_\_, am aflat că eu pot \_\_\_\_\_\_\_\_\_, eu știu \_\_\_\_\_\_\_\_\_ și am învățat \_\_\_\_\_\_\_\_\_\_.**  La final cântăm *Dacă vesel se trăiește.*  *Elevii primesc recompense – bomboane în formă de buburuză și un semn de carte cu păsări de colorat.* | Conversația  Explicația | Caiet auxiliar  Flipchart | Frontal | Aprecieri verbale |

****